ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHzพ.ศ. ๒๕๕๕ โดยที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติมีนโยบายเกี่ยวกับการบริหารคลื่นความถี่และการใช้ประโยชน์คลื่นความถี่อันเป็นทรัพยากรสื่อสารของชาติเพื่อประโยชน์สาธารณะโดยคำนึงถึงประโยชน์สูงสุดของประชาชนในระดับชาติและระดับท้องถิ่น ในด้านการศึกษาวัฒนธรรม ความมั่นคงของรัฐ และประโยชน์สาธารณะอื่นรวมทั้งการแข่งขันโดยเสรีอย่างเป็นธรรมและดำเนินการในลักษณะที่มีการกระจายการใช้ประโยชน์โดยทั่วถึงในกิจการด้านต่าง ๆ ให้เหมาะสมและการประกอบกิจการสำหรับกิจการโทรคมนาคมเคลื่อนที่สากล (International Mobile Telecommunications - IMT) จะก่อให้เกิดผลดีต่อการพัฒนากิจการโทรคมนาคมของประเทศไทยให้มีความทันสมัยสอดคล้องกับวิวัฒนาการของโลก อีกทั้งจะเป็นปัจจัยสำคัญในการพัฒนาภาคอุตสาหกรรม ภาคเศรษฐกิจและสังคม ตลอดจนสนับสนุนส่งเสริมสิทธิในการติดต่อสื่อสารการรับรู้ข้อมูลข่าวสารของประชาชนให้มีความเจริญก้าวหน้าและสอดคล้องกับนโยบายพื้นฐานแห่งรัฐในด้านกิจการสื่อสารโทรคมนาคมอาศัยอำนาจตามความในมาตรา ๒๗ (๑) (๒) (๔) (๖) (๘) (๑๑) (๑๓) (๒๔)มาตรา ๒๙ มาตรา ๔๕ และมาตรา ๘๑แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๗ มาตรา ๙มาตรา ๑๐ มาตรา ๒๔ มาตรา ๖๔ มาตรา ๖๕ และมาตรา ๖๖แห่งพระราชบัญญัติการประกอบกิจการโทรคมนาคม พ.ศ. ๒๕๔๔ และมาตรา ๘ แห่งพระราชบัญญัติการประกอบกิจการโทรคมนาคมพ.ศ. ๒๕๔๔ ซึ่งแก้ไขเพิ่มเติมโดยพระราชบัญญัติการประกอบกิจการโทรคมนาคม (ฉบับที่๒) พ.ศ. ๒๕๔๙อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz ดังนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่องหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz พ.ศ. ๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศคณะกรรมการกิจการโทรคมนาคมแห่งชาติเรื่องหลักเกณฑ์และวิธีการอนุญาตให้ใช้คลื่นความถี่เพื่อการประกอบกิจการโทรศัพท์เคลื่อนที่IMT ย่าน ๒.๑ GHzข้อ ๔ บรรดาประกาศระเบียบ ข้อบังคับ และคำสั่งอื่นใด ในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๕ ในประกาศนี้คลื่นความถี่ IMT ย่าน ๒.๑ GHz หมายความว่า คลื่นความถี่ในช่วง ๑๙๒๐ - ๑๙๖๕ เมกะเฮิรตซ์(MHz) คู่กับ ๒๑๑๐ - ๒๑๕๕ เมกะเฮิรตซ์ (MHz) ตามแผนความถี่วิทยุกิจการโทรคมนาคมเคลื่อนที่สากล (International Mobile Telecommunications - IMT) ย่านความถี่วิทยุ ๑๙๒๐-๑๙๘๐/๒๑๑๐-๒๑๗๐เมกะเฮิรตซ์ (MHz) และย่านความถี่วิทยุ ๒๐๑๐-๒๐๒๕เมกะเฮิรตซ์ (MHz)ใบอนุญาตให้ใช้คลื่นความถี่ IMTย่าน ๒.๑ GHz หมายความว่าใบอนุญาตให้ใช้คลื่นความถี่ตามพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓เพื่อใช้คลื่นความถี่สำหรับกิจการโทรคมนาคมเคลื่อนที่สากล (International Mobile Telecommunications - IMT)ผู้ขอรับใบอนุญาต หมายความว่าผู้ที่ยื่นคำขอรับใบอนุญาตให้ใช้คลื่นความถี่ IMT ย่าน ๒.๑ GHzผู้เข้าร่วมการประมูล หมายความว่าผู้ขอรับใบอนุญาตที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติพิจารณาว่ามีคุณสมบัติและปฏิบัติตามข้อกำหนด และเป็นผู้ที่มีสิทธิเข้าร่วมการประมูลใบอนุญาตให้ใช้คลื่นความถี่IMT ย่าน ๒.๑ GHzผู้ชนะการประมูล หมายความว่าผู้เข้าร่วมการประมูลที่ชนะการประมูลและมีสิทธิได้รับใบอนุญาตให้ใช้คลื่นความถี่ IMT ย่าน ๒.๑ GHz ในคลื่นความถี่แต่ละชุดที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจะอนุญาตผู้รับใบอนุญาต หมายความว่าผู้ได้รับใบอนุญาตให้ใช้คลื่นความถี่ IMT ย่าน ๒.๑ GHz และใบอนุญาตประกอบกิจการโทรคมนาคมแบบที่สามจากคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติเพื่อประกอบกิจการตามขอบเขตที่ได้รับอนุญาตมูลค่าขั้นต่ำของการอนุญาตให้ใช้คลื่นความถี่ หมายความว่า มูลค่าที่จะใช้เริ่มต้นในการประมูลคลื่นความถี่ IMT ย่าน ๒.๑ GHz สำหรับแต่ละชุดคลื่นความถี่ผู้ที่มีความเกี่ยวโยงในโครงสร้างการถือหุ้น หมายความว่าผู้ที่มีความสัมพันธ์ในเชิงโครงสร้างการถือหุ้นในระดับที่เป็นการควบรวม การควบคุมผู้ถือหุ้นรายใหญ่ บริษัทย่อย บริษัทร่วม หรือผู้ถือหุ้นไขว้คณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติข้อ ๖ คลื่นความถี่ที่จะอนุญาตให้ใช้คลื่นความถี่ IMT ย่าน ๒.๑ GHz ที่จะอนุญาตให้ใช้ตามประกาศฉบับนี้ เป็นคลื่นความถี่ในช่วง ๑๙๒๐ - ๑๙๖๕ MHz คู่กับ ๒๑๑๐๒๑๕๕ MHz มีขนาดความกว้างแถบคลื่นความถี่(bandwidth) รวมทั้งสิ้น ๒ x ๔๕ MHz แบ่งเป็นคลื่นความถี่จำนวนเก้าชุด ๆ ละ ๒ x ๕ MHz ดังนี้ชุดที่ ๑ ช่วงความถี่วิทยุ ๑๙๒๐-๑๙๒๕ MHz คู่กับ๒๑๑๐-๒๑๑๕ MHzชุดที่ ๒ ช่วงความถี่วิทยุ ๑๙๒๕-๑๙๓๐ MHz คู่กับ๒๑๑๕-๒๑๒๐ MHzชุดที่ ๓ ช่วงความถี่วิทยุ ๑๙๓๐-๑๙๓๕ MHz คู่กับ๒๑๒๐-๒๑๒๕ MHzชุดที่ ๔ ช่วงความถี่วิทยุ ๑๙๓๕-๑๙๔๐ MHz คู่กับ๒๑๒๕-๒๑๓๐ MHzชุดที่ ๕ ช่วงความถี่วิทยุ ๑๙๔๐-๑๙๔๕ MHz คู่กับ๒๑๓๐-๒๑๓๕ MHzชุดที่ ๖ ช่วงความถี่วิทยุ ๑๙๔๕-๑๙๕๐ MHz คู่กับ๒๑๓๕-๒๑๔๐ MHzชุดที่ ๗ ช่วงความถี่วิทยุ ๑๙๕๐-๑๙๕๕ MHz คู่กับ๒๑๔๐-๒๑๔๕ MHzชุดที่ ๘ ช่วงความถี่วิทยุ ๑๙๕๕-๑๙๖๐ MHz คู่กับ๒๑๔๕-๒๑๕๐ MHzชุดที่ ๙ ช่วงความถี่วิทยุ ๑๙๖๐-๑๙๖๕ MHz คู่กับ๒๑๕๐-๒๑๕๕ MHzผู้ขอรับใบอนุญาตแต่ละรายมีสิทธิยื่นประมูลคลื่นความถี่ได้สูงสุดไม่เกินสามชุดหรือ ๒ x ๑๕ MHz เท่านั้น ทั้งนี้กรณีที่ผู้ขอรับใบอนุญาตหรือผู้ถือหุ้นรายใหญ่ของผู้ขอรับใบอนุญาตได้รับอนุญาตให้ใช้คลื่นความถี่ในย่าน๑๙๒๐ - ๑๙๘๐ MHz คู่กับ ๒๑๑๐ - ๒๑๗๐ MHz อยู่เดิม เมื่อรวมกับคลื่นความถี่ที่ยื่นประมูลแล้ว จะต้องไม่เกิน ๒ x ๑๕ MHzในกรณีที่มีชุดคลื่นความถี่เหลืออยู่คณะกรรมการจะดำเนินการเพื่ออนุญาตให้ใช้ชุดคลื่นความถี่นั้นภายในหนึ่งปีนับจากการประมูลครั้งก่อนหน้าสิ้นสุดลงข้อ ๗ ใบอนุญาตผู้ชนะการประมูลตามประกาศฉบับนี้เมื่อได้ปฏิบัติตามเงื่อนไขการดำเนินการก่อนรับใบอนุญาตครบถ้วนแล้วคณะกรรมการจะพิจารณาออกใบอนุญาตให้ใช้คลื่นความถี่ IMT ย่าน ๒.๑ GHz และใบอนุญาตประกอบกิจการโทรคมนาคมแบบที่สาม ตามมาตรา ๗แห่งพระราชบัญญัติการประกอบกิจการโทรคมนาคม พ.ศ. ๒๕๔๔เพื่อประกอบกิจการตามขอบเขตการอนุญาตกรณีผู้ชนะการประมูลตามประกาศฉบับนี้ เป็นผู้รับใบอนุญาตประกอบกิจการโทรคมนาคมแบบที่สามอยู่แล้วเมื่อได้ปฏิบัติตามเงื่อนไขการดำเนินการก่อนรับใบอนุญาตครบถ้วนแล้วคณะกรรมการจะพิจารณาออกใบอนุญาตให้ใช้คลื่นความถี่ IMT ย่าน ๒.๑ GHz เพื่อประกอบกิจการตามขอบเขตการอนุญาตที่คณะกรรมการกำหนดเพิ่มเติมภายใต้ใบอนุญาตประกอบกิจการโทรคมนาคมแบบที่สามที่ได้รับอยู่เดิมให้ถือว่าผู้รับใบอนุญาตเป็นผู้ได้รับอนุญาตให้มีและใช้เครื่องวิทยุคมนาคมและตั้งสถานีวิทยุคมนาคมตามกฎหมายว่าด้วยวิทยุคมนาคมด้วย ทั้งนี้เฉพาะในส่วนที่เกี่ยวกับเครื่องวิทยุคมนาคมที่ใช้ในการประกอบกิจการตามขอบเขตการอนุญาตและผู้รับใบอนุญาตจะต้องปฏิบัติตามระเบียบและประกาศที่เกี่ยวข้องด้วยข้อ ๘ คุณสมบัติของผู้ขอรับใบอนุญาต๘.๑ ผู้ขอรับใบอนุญาตจะต้องมีคุณสมบัติตามที่กำหนดไว้ในมาตรา ๘แห่งพระราชบัญญัติการประกอบกิจการโทรคมนาคม พ.ศ. ๒๕๔๔ซึ่งแก้ไขเพิ่มเติมโดยพระราชบัญญัติการประกอบกิจการโทรคมนาคม (ฉบับที่ ๒) พ.ศ.๒๕๔๙ และต้องมีคุณสมบัติและไม่มีลักษณะต้องห้ามตามที่กำหนดไว้ในข้อ ๓ของประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการอนุญาตประกอบกิจการโทรคมนาคมแบบที่สาม๘.๒ ผู้ขอรับใบอนุญาตต้องเป็นนิติบุคคลประเภทบริษัทจำกัด หรือบริษัทมหาชนจำกัดที่จัดตั้งขึ้นตามกฎหมายไทยและต้องมิใช่คนต่างด้าวตามกฎหมายว่าด้วยการประกอบธุรกิจของคนต่างด้าวผู้ขอรับใบอนุญาตจะต้องกำหนดข้อห้ามตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง การกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวพ.ศ. ๒๕๕๕พร้อมคำรับรองซึ่งลงนามโดยผู้มีอำนาจลงนามผูกพันนิติบุคคลว่าจะไม่ดำเนินการใด ๆอันเป็นการขัดต่อข้อห้ามดังกล่าวภายหลังการประมูลกรณีผู้รับใบอนุญาตมีการกระทำอันเป็นการฝ่าฝืนข้อห้ามตามวรรคสอง ให้ดำเนินการตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ. ๒๕๕๕๘.๓ผู้ขอรับใบอนุญาตจะต้องไม่มีความเกี่ยวโยงกันกับผู้ขอรับใบอนุญาตรายอื่นไม่เป็นผู้ถือหุ้นรายใหญ่ ไม่เป็นบริษัทย่อย ไม่เป็นบริษัทร่วมไม่เป็นผู้มีอำนาจควบคุมหรือถูกควบคุมหรือไม่มีการถือหุ้นไขว้กับผู้ขอรับใบอนุญาตรายอื่นเว้นแต่กรณีมีความสัมพันธ์ในลักษณะของการเป็นผู้ให้หรือผู้ได้รับอนุญาต สัมปทานหรือสัญญา ตามมาตรา ๘๐ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ ทั้งนี้ ให้เป็นไปตามข้อกำหนดในข้อ ๒ของประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการการควบรวมและการถือหุ้นไขว้ในกิจการโทรคมนาคม พ.ศ. ๒๕๕๓ในการตรวจสอบ หากปรากฏว่าผู้ขอรับใบอนุญาตไม่มีคุณสมบัติตามที่กำหนด หรือหากปรากฏข้อเท็จจริงภายหลังว่าผู้ขอรับใบอนุญาตที่เป็นผู้เข้าร่วมการประมูลหรือผู้ชนะการประมูลไม่มีคุณสมบัติตามที่กำหนดคณะกรรมการจะตัดรายชื่อผู้ขอรับใบอนุญาตดังกล่าวออกจากการเป็นผู้ขอรับใบอนุญาตผู้เข้าร่วมการประมูล หรือผู้ชนะการประมูล แล้วแต่กรณีข้อ ๙ วิธีการขอรับใบอนุญาตในการขอรับใบอนุญาต ผู้ขอรับใบอนุญาตต้องดำเนินการ ดังต่อไปนี้๙.๑ ยื่นคำขอรับใบอนุญาตตามแบบคำขอรับใบอนุญาตให้ใช้คลื่นความถี่ IMT ย่าน ๒.๑ GHz ที่กรอกข้อมูลครบถ้วนและแนบเอกสารหลักฐานและข้อมูลตามที่กำหนดในภาคผนวก ก. พร้อมสำเนาจำนวน ๕ ชุด และเอกสารที่บันทึกลงสื่ออิเล็กทรอนิกส์ณ สำนักงาน เลขที่ ๘๗ ซอยพหลโยธิน ๘ ถนนพหลโยธิน แขวงสามเสนใน เขตพญาไทกรุงเทพมหานคร ๑๐๔๐๐๙.๒ ผู้ขอรับใบอนุญาตจะต้องดำเนินตามข้อ ๘.๒โดยจัดส่งเอกสารของผู้ขอรับใบอนุญาตที่กำหนดข้อห้ามให้ครบถ้วนตามที่กำหนดไว้ในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ. ๒๕๕๕พร้อมคำรับรองซึ่งลงนามโดยผู้มีอำนาจลงนามผูกพันนิติบุคคลว่าจะไม่ดำเนินการใด ๆอันเป็นการขัดต่อข้อห้ามดังกล่าว ทั้งนี้ตามแบบคำขอรับใบอนุญาตให้ใช้คลื่นความถี่ IMT ย่าน ๒.๑ GHzนอกจากการรับรองตามข้างต้นแล้วผู้ขอรับใบอนุญาตต้องทำการรับรองตามข้อกำหนดในมาตรการข้อจำกัดพฤติกรรมสมยอมในการตกลงราคาประมูลการรับรองว่าเมื่อได้รับใบอนุญาตให้ใช้คลื่นความถี่แล้ว ผู้ขอรับใบอนุญาตยินยอมที่จะจัดให้มีและปฏิบัติตามแผนความรับผิดชอบต่อสังคม(Corporate Social Responsibility - CSR) ที่คณะกรรมการเห็นชอบและลงนามรับรองในหนังสือยินยอมของผู้เข้าร่วมการประมูล๙.๓ ชำระค่าพิจารณาคำขอใบอนุญาตในอัตราห้าแสนบาทเป็นเช็คที่ธนาคารสั่งจ่ายสำนักงาน ซึ่งเป็นเช็คลงวันที่ที่ใช้เช็คนั้นชำระต่อสำนักงานหรือก่อนหน้านั้นไม่เกินสามวันทำการ ณ วันที่ยื่นคำขอโดยสำนักงานจะไม่คืนเงินจำนวนดังกล่าวไม่ว่าในกรณีใด ๆ๙.๔ วางหลักประกันการประมูลเป็นเช็คที่ธนาคารสั่งจ่ายสำนักงานซึ่งเป็นเช็คลงวันที่ที่ใช้เช็คนั้นชำระต่อสำนักงานหรือก่อนหน้านั้นไม่เกินสามวันทำการ ณ วันที่ยื่นคำขอ โดยมีมูลค่า ๑,๓๕๐,๐๐๐,๐๐๐ บาท(หนึ่งพันสามร้อยห้าสิบล้านบาทถ้วน)พร้อมทั้งยื่นหนังสือสนับสนุนทางด้านการเงินในการประกอบกิจการจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ผู้ขอรับใบอนุญาตจะต้องดำเนินการภายในระยะเวลาที่คณะกรรมการกำหนด หากไม่ดำเนินการตามวิธีการที่กำหนดสำนักงานจะไม่รับคำขอรับใบอนุญาตข้อ ๑๐ ระยะเวลาและวิธีการพิจารณาในการออกใบอนุญาต๑๐.๑ การพิจารณาคำขอรับใบอนุญาต๑๐.๑.๑ สำนักงานจะพิจารณาตรวจสอบแบบคำขอรับใบอนุญาตให้ใช้คลื่นความถี่IMT ย่าน ๒.๑ GHz ที่กรอกข้อมูลครบถ้วนแล้วและเอกสารหลักฐานที่จำเป็นต้องใช้ในการพิจารณาให้ครบถ้วน๑๐.๑.๒ หากปรากฏว่าแบบคำขอรับใบอนุญาตให้ใช้คลื่นความถี่ IMT ย่าน ๒.๑ GHz และเอกสารสำหรับการพิจารณาคุณสมบัติของผู้ขอรับใบอนุญาตในข้อ๒ ของภาคผนวก ก. ท้ายประกาศนี้ ไม่ครบถ้วน หรือไม่เพียงพอสำนักงานจะแจ้งให้ผู้ขอรับใบอนุญาตจัดส่งเอกสารหลักฐานให้ครบถ้วนภายในห้าวันทำการนับจากวันที่ได้รับแจ้งทั้งนี้หากครบกำหนดระยะเวลาดังกล่าวแล้วผู้ขอรับใบอนุญาตยังมิได้ส่งเอกสารหลักฐานเพิ่มเติมให้ครบถ้วนตามที่ได้รับแจ้งจะถือว่าผู้ขอรับใบอนุญาตไม่ประสงค์จะยื่นเอกสารหลักฐานเพิ่มเติม๑๐.๑.๓สำนักงานจะดำเนินการพิจารณาว่าผู้ขอรับใบอนุญาตมีคุณสมบัติตามข้อกำหนดในข้อ ๘และได้ดำเนินการตามข้อ ๙ ครบถ้วนหรือไม่ และนำเสนอคณะกรรมการพิจารณาโดยจะแจ้งผลการพิจารณาการเป็นผู้เข้าร่วมการประมูลให้แก่ผู้ขอรับใบอนุญาตทราบภายในสิบห้าวันนับจากวันยื่นคำขอหรือวันที่ได้รับเอกสารหลักฐานครบถ้วนตามข้อ ๑๐.๑.๒ จากผู้ขอรับใบอนุญาตทุกราย ทั้งนี้สำนักงานจะประกาศรายชื่อผู้เข้าร่วมการประมูลให้ทราบเป็นการทั่วไป๑๐.๑.๔ กรณีที่คณะกรรมการพิจารณาว่าผู้ขอรับใบอนุญาตรายใดไม่มีคุณสมบัติหรือไม่ได้ปฏิบัติตามข้อกำหนดให้ครบถ้วนผู้ขอรับใบอนุญาตมีสิทธิอุทธรณ์ต่อคณะกรรมการเพื่อให้ทบทวนภายในสามวันทำการนับจากวันที่ได้รับหนังสือแจ้งโดยการอุทธรณ์ต้องแสดงเหตุผลของการอุทธรณ์และเอกสารที่เกี่ยวข้อง คณะกรรมการจะแจ้งผลการพิจารณาภายในเจ็ดวันนับจากวันที่ได้รับอุทธรณ์คำวินิจฉัยของคณะกรรมการให้ถือเป็นที่สุด๑๐.๑.๕กรณีที่ผู้ขอรับใบอนุญาตมิได้รับการพิจารณาให้เป็นผู้เข้าร่วมการประมูลสำนักงานจะคืนหลักประกันการประมูลให้แก่ผู้ขอรับใบอนุญาตภายในสิบห้าวันนับจากวันที่ประกาศรายชื่อผู้เข้าร่วมการประมูล๑๐.๒ การประมูล๑๐.๒.๑ คณะกรรมการจะใช้วิธีการประมูล ซึ่งประกอบด้วยสองขั้นตอน ขั้นตอนแรกเรียกว่าขั้นตอนการประมูลชุดคลื่นความถี่ โดยเปิดประมูลชุดคลื่นความถี่ IMT ย่าน ๒.๑ GHz ที่จะให้อนุญาตพร้อมกันและดำเนินการประมูลหลายรอบ โดยราคาประมูลในแต่ละรอบจะเพิ่มขึ้นตามลำดับ (Simultaneous Ascending Bid Auction) และขั้นตอนที่สองเรียกว่าขั้นตอนการกำหนดย่านความถี่สำหรับผู้ชนะการประมูลทั้งนี้กฎการประมูลให้เป็นไปตามรายละเอียดในภาคผนวก ข. ท้ายประกาศนี้๑๐.๒.๒ ในกรณีที่ไม่มีผู้เข้าร่วมการประมูลหรือมีผู้เข้าร่วมการประมูลเพียงหนึ่งราย คณะกรรมการจะยกเลิกการประมูลและจะพิจารณากำหนดการประมูลครั้งต่อไปตามความเหมาะสม๑๐.๒.๓การประมูลจะเริ่มต้นที่มูลค่าขั้นต่ำของการอนุญาตให้ใช้คลื่นความถี่แต่ละชุดซึ่งมีมูลค่า ๔,๕๐๐,๐๐๐,๐๐๐บาท (สี่พันห้าร้อยล้านบาทถ้วน)๑๐.๒.๔ ภายหลังจากที่คณะกรรมการเห็นชอบผลการประมูลสำนักงานจะแจ้งผลการประมูลแก่ผู้เข้าร่วมการประมูลทุกรายทราบภายในเจ็ดวันนับจากวันสิ้นสุดการประมูลและจะประกาศรายชื่อผู้ชนะการประมูลให้ทราบเป็นการทั่วไปโดยสำนักงานจะคืนหลักประกันการประมูลให้แก่ผู้ที่ไม่ชนะการประมูลภายในสิบห้าวันนับจากวันที่ประกาศรายชื่อผู้ชนะการประมูลข้อ ๑๑ การชำระเงินประมูลคลื่นความถี่IMT ย่าน ๒.๑ GHz๑๑.๑ เมื่อการประมูลสิ้นสุดลงให้ผู้ชนะการประมูลชำระเงินประมูลคลื่นความถี่ IMT ย่าน ๒.๑ GHz ตามราคาการประมูลสูงสุดของผู้ชนะการประมูลแต่ละรายโดยแบ่งจ่ายเป็นสามงวดดังนี้งวดที่หนึ่ง ชำระเงินประมูลคลื่นความถี่ IMT ย่าน ๒.๑ GHz เป็นจำนวนร้อยละห้าสิบของราคาการประมูลสูงสุดพร้อมหนังสือค้ำประกันจากธนาคาร เพื่อค้ำประกันการชำระเงินประมูลคลื่นความถี่ IMT ย่าน ๒.๑ GHz ในส่วนที่เหลือ ภายในเก้าสิบวันนับจากวันที่ได้รับหนังสือแจ้งเป็นผู้ชนะการประมูลงวดที่สอง ชำระเงินประมูลคลื่นความถี่ IMT ย่าน ๒.๑ GHz เป็นจำนวนร้อยละยี่สิบห้าของราคาการประมูลสูงสุดพร้อมหนังสือค้ำประกันจากธนาคาร เพื่อค้ำประกันการชำระเงินประมูลคลื่นความถี่ IMT ย่าน ๒.๑ GHz งวดที่สามภายในสิบห้าวันเมื่อครบกำหนดระยะเวลาสองปีนับแต่วันที่ได้รับใบอนุญาต ทั้งนี้สำนักงานจะคืนหนังสือค้ำประกันจากธนาคารที่ได้นำส่งในงวดที่หนึ่งภายในสิบห้าวันนับจากวันที่ผู้รับใบอนุญาตชำระเงินประมูลคลื่นความถี่IMT ย่าน ๒.๑ GHz งวดที่สองงวดที่สาม ชำระเงินประมูลคลื่นความถี่ IMT ย่าน ๒.๑ GHz เป็นจำนวนร้อยละยี่สิบห้าของราคาการประมูลสูงสุดภายในสิบห้าวันเมื่อครบกำหนดระยะเวลาสามปีนับแต่วันที่ได้รับใบอนุญาต ทั้งนี้สำนักงานจะคืนหนังสือค้ำประกันจากธนาคารที่ได้นำส่งในงวดที่สองภายในสิบห้าวันนับจากวันที่ผู้รับใบอนุญาตชำระเงินประมูลคลื่นความถี่IMT ย่าน ๒.๑ GHz งวดที่สามทั้งนี้ ราคาการประมูลสูงสุดที่ผู้ชนะการประมูลแต่ละรายต้องชำระยังไม่รวมภาษี ค่าธรรมเนียมต่าง ๆ และดอกเบี้ย ตามที่กฎหมายกำหนดกรณีที่ผู้รับใบอนุญาตไม่ชำระเงินประมูลคลื่นความถี่ IMT ย่าน ๒.๑ GHz งวดที่สอง หรืองวดที่สามให้ครบถ้วนภายในระยะเวลาที่กำหนด ผู้รับใบอนุญาตต้องชำระเงินประมูลคลื่นความถี่ IMT ย่าน ๒.๑ GHz ส่วนเพิ่มเป็นจำนวนเงินเท่ากับผลคูณของจำนวนเงินประมูลคลื่นความถี่ IMT ย่าน ๒.๑ GHz ที่ค้างชำระกับอัตราดอกเบี้ยร้อยละสิบห้าต่อปีคูณกับสัดส่วนของจำนวนวันที่ค้างชำระต่อจำนวนวันในหนึ่งปี(สามร้อยหกสิบวัน) โดยหากพ้นกำหนดชำระเงินตามเวลาที่ระบุจะถือว่าผู้รับใบอนุญาตกระทำผิดเงื่อนไขของประกาศนี้และคณะกรรมการอาจพักใช้หรือเพิกถอนใบอนุญาตได้๑๑.๒ ในการชำระเงินประมูลคลื่นความถี่ IMT ย่าน ๒.๑ GHz งวดที่หนึ่ง ให้สำนักงานนำหลักประกันการประมูลของผู้ชนะการประมูลแต่ละชุดคลื่นความถี่มาชำระเป็นเงินประมูลคลื่นความถี่ IMT ย่าน ๒.๑ GHz ก่อนและให้ผู้ชนะการประมูลแต่ละชุดคลื่นความถี่ชำระเงินประมูลคลื่นความถี่ IMT ย่าน ๒.๑ GHz ส่วนที่เหลือจนครบถ้วนภายในระยะเวลาที่กำหนดข้อ ๑๒ เงื่อนไขการดำเนินการก่อนรับใบอนุญาตผู้ชนะการประมูลจะต้องดำเนินการดังต่อไปนี้ภายในเก้าสิบวันนับแต่วันที่ได้รับหนังสือแจ้งเป็นผู้ชนะการประมูล๑๒.๑ ชำระเงินประมูลคลื่นความถี่ IMT ย่าน ๒.๑ GHz งวดที่หนึ่ง พร้อมจัดส่งหนังสือคํ้าประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ เพื่อค้ำประกันการชำระเงินประมูลคลื่นความถี่ IMT ย่าน๒.๑ GHz งวดที่สองและงวดที่สาม ตามที่กำหนดในข้อ ๑๑๑๒.๒หากปรากฏว่าเอกสารหลักฐานและข้อมูลที่จำเป็นต้องใช้ในการอนุญาตสำหรับผู้ขอรับใบอนุญาตประกอบกิจการโทรคมนาคมแบบที่สามที่จัดส่งตามข้อ๔ ของภาคผนวก ก. ท้ายประกาศนี้ไม่ถูกต้องหรือไม่เพียงพอผู้ชนะการประมูลจะต้องแก้ไขเอกสารหลักฐานดังกล่าวให้ครบถ้วนถูกต้องตามรายละเอียดที่ได้รับแจ้งจากสำนักงานทั้งนี้ภายในเก้าสิบวันนับแต่วันที่ได้รับหนังสือแจ้งเป็นผู้ชนะการประมูลข้อ ๑๓ การให้ใบอนุญาตคณะกรรมการจะออกใบอนุญาตให้ใช้คลื่นความถี่ IMT ย่าน ๒.๑ GHz และใบอนุญาตประกอบกิจการโทรคมนาคมแบบที่สามให้แก่ผู้ชนะการประมูลแต่ละรายภายหลังจากผู้ชนะการประมูลได้ปฏิบัติตามเงื่อนไขการดำเนินการก่อนรับใบอนุญาตครบถ้วนและถูกต้องข้อ ๑๔ ระยะเวลาการอนุญาต๑๔.๑ ใบอนุญาตให้ใช้คลื่นความถี่ IMT ย่าน ๒.๑ GHz และใบอนุญาตประกอบกิจการโทรคมนาคมแบบที่สามให้มีระยะเวลาการอนุญาตสิบห้าปีนับจากวันที่ได้รับใบอนุญาต๑๔.๒ กรณีผู้ได้รับอนุญาตให้ใช้คลื่นความถี่ IMT ย่าน ๒.๑ GHz เป็นผู้รับใบอนุญาตประกอบกิจการโทรคมนาคมแบบที่สามอยู่แล้วให้มีระยะเวลาการอนุญาตเฉพาะบริการโทรคมนาคมที่ใช้คลื่นความถี่ IMT ย่าน ๒.๑ GHz ตามขอบเขตที่ได้รับอนุญาตเป็นเวลาสิบห้าปีผู้รับใบอนุญาตจะต้องปฏิบัติตามเงื่อนไขก่อนเลิกกิจการตามที่คณะกรรมการกำหนดและจะต้องส่งแผนการบริหารจัดการผู้ใช้บริการเป็นการล่วงหน้าไม่น้อยกว่าสองปีก่อนระยะเวลาการอนุญาตสิ้นสุดลงทั้งนี้เพื่อมิให้มีผลกระทบต่อผู้ใช้บริการและผู้รับใบอนุญาตจะต้องคืนคลื่นความถี่ที่ได้รับอนุญาตให้แก่คณะกรรมการเมื่อสิ้นสุดระยะเวลาการอนุญาตข้อ ๑๕ ขอบเขตการอนุญาตผู้รับใบอนุญาตมีสิทธิให้บริการโทรคมนาคมในลักษณะของการให้บริการโครงข่ายโทรคมนาคมเพื่อให้เช่าใช้และเพื่อให้บริการโทรคมนาคม (Network Provider and Service Provider) และการให้บริการสิ่งอำนวยความสะดวกด้านโทรคมนาคม (Telecommunications Facility) โดยมีขอบเขตในการประกอบกิจการโทรคมนาคมดังกล่าวทั่วราชอาณาจักรไทยทั้งนี้กิจการโทรคมนาคมที่ได้รับอนุญาต ให้รวมถึงลักษณะและประเภทของบริการดังนี้(๑) บริการโครงข่ายโทรคมนาคมไร้สาย(๒) บริการโทรคมนาคมดังนี้(๒.๑) บริการโทรศัพท์เคลื่อนที่(๒.๒) บริการพหุสื่อความเร็วสูง (Public Broadband Multimedia Service)(๒.๓) บริการมูลค่าเพิ่ม (Value-added Service) ของบริการโทรคมนาคมที่ได้รับอนุญาต(๒.๔) บริการขายส่งบริการ สำหรับบริการในข้อ (๒.๑) (๒.๒) และ (๒.๓)(๓) บริการสิ่งอำนวยความสะดวกด้านโทรคมนาคม (Telecommunications Facility) ในกรณีที่ผู้รับใบอนุญาตประสงค์จะประกอบกิจการกระจายเสียงหรือกิจการโทรทัศน์ จะต้องปฏิบัติตามกฎหมายว่าด้วยการประกอบกิจการกระจายเสียงและกิจการโทรทัศน์ และกฎหมายอื่นที่เกี่ยวข้องข้อ ๑๖ ข้อกำหนดและเงื่อนไขในการอนุญาต๑๖.๑ ผู้รับใบอนุญาตจะต้องปฏิบัติตามข้อกำหนดและเงื่อนไขการใช้งานความถี่วิทยุและการประกอบกิจการโทรคมนาคมภายใต้พระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓พระราชบัญญัติการประกอบกิจการโทรคมนาคม พ.ศ. ๒๕๔๔ และที่แก้ไขเพิ่มเติม ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยแผนความถี่วิทยุกิจการโทรคมนาคมเคลื่อนที่สากล (International Mobile Telecommunications - IMT) ย่านความถี่วิทยุ ๑๙๒๐-๑๙๘๐/๒๑๑๐-๒๑๗๐เมกะเฮิรตซ์ (MHz) และย่านความถี่วิทยุ ๒๐๑๐-๒๐๒๕ เมกะเฮิรตซ์(MHz) เงื่อนไขในการอนุญาตสำหรับใบอนุญาตประกอบกิจการโทรคมนาคมแบบที่สามตลอดจนระเบียบ ประกาศ คำสั่ง ข้อกำหนด หรือหลักเกณฑ์ใด ๆที่คณะกรรมการกำหนดอย่างเคร่งครัด๑๖.๒ หน้าที่ในการชำระค่าธรรมเนียมผู้รับใบอนุญาตมีหน้าที่ในการชำระค่าธรรมเนียมใบอนุญาตประกอบกิจการโทรคมนาคมแบบที่สามค่าตอบแทนการใช้คลื่นความถี่ ค่าธรรมเนียมเลขหมายโทรคมนาคมการจัดสรรรายได้ที่ได้รับจากการให้บริการโทรคมนาคมให้แก่กองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคม เพื่อประโยชน์สาธารณะและค่าธรรมเนียมอื่นใดที่เกี่ยวข้อง ตามหลักเกณฑ์และวิธีการที่คณะกรรมการกำหนด๑๖.๓ การจัดให้มีโครงข่ายโทรคมนาคมเพื่อการประกอบกิจการ๑๖.๓.๑ ผู้รับใบอนุญาตที่ได้รับอนุญาตให้ใช้คลื่นความถี่ IMT ย่าน ๒.๑ GHz ขนาด ๒ x ๑๐ MHz หรือมากกว่าจะต้องจัดให้มีโครงข่ายโทรคมนาคมเพื่อให้บริการภายใต้ขอบเขตการอนุญาตตามกำหนดเวลาดังนี้(๑)ให้บริการครอบคลุมครบทุกจังหวัดและครอบคลุมจำนวนประชากรไม่น้อยกว่าร้อยละห้าสิบของจำนวนประชากรทั้งหมดภายในสองปีนับจากวันที่ได้รับใบอนุญาต(๒)ให้บริการครอบคลุมจำนวนประชากรไม่น้อยกว่าร้อยละแปดสิบของจำนวนประชากรทั้งหมดภายในสี่ปีนับจากวันที่ได้รับใบอนุญาตผู้รับใบอนุญาตที่ได้รับอนุญาตให้ใช้คลื่นความถี่ IMT ย่าน ๒.๑ GHz ขนาด ๒ x ๕ MHz จะต้องจัดให้มีโครงข่ายโทรคมนาคมเพื่อให้บริการภายใต้ขอบเขตการอนุญาต ตามกำหนดเวลาดังนี้(๑) ให้บริการครอบคลุมครบทุกจังหวัดและครอบคลุมจำนวนประชากรไม่น้อยกว่าร้อยละยี่สิบของจำนวนประชากรทั้งหมดภายในสองปีนับจากวันที่ได้รับใบอนุญาต(๒)ให้บริการครอบคลุมจำนวนประชากรไม่น้อยกว่าร้อยละสามสิบของจำนวนประชากรทั้งหมดภายในสี่ปีนับจากวันที่ได้รับใบอนุญาตทั้งนี้ การจัดให้มีโครงข่ายโทรคมนาคมเพื่อการประกอบกิจการให้รวมถึงการสร้างหรือเช่าโครงข่ายโทรคมนาคมเพื่อการประกอบกิจการแต่ไม่รวมถึงการใช้บริการข้ามโครงข่ายโทรศัพท์เคลื่อนที่ภายในประเทศของผู้ประกอบกิจการโทรศัพท์เคลื่อนที่รายอื่น๑๖.๓.๒โครงข่ายโทรคมนาคมของผู้รับใบอนุญาตจะต้องรองรับอัตราความเร็วในการส่งข้อมูลไม่น้อยกว่าอัตราที่กำหนดตามหลักเกณฑ์ว่าด้วยมาตรฐานและคุณภาพการให้บริการโทรคมนาคมประเภทข้อมูลที่คณะกรรมการประกาศกำหนด๑๖.๓.๓เพื่อประโยชน์ในการพิจารณาตรวจสอบการปฏิบัติและการลงทุนตามเงื่อนไขในการจัดให้มีโครงข่ายโทรคมนาคมอย่างชัดเจนผู้รับใบอนุญาตต้องจัดทำรายงานแสดงผลการดำเนินการติดตั้งโครงข่ายโทรคมนาคมตามระยะเวลาที่คณะกรรมการกำหนดและจะต้องส่งมอบหลักฐานสนับสนุนเพื่อแสดงอัตราความเร็วในการส่งข้อมูลโดยเฉลี่ยตามที่คณะกรรมการร้องขอทั้งนี้ คณะกรรมการจะกำหนดหลักเกณฑ์เงื่อนไข และวิธีการวัดความครอบคลุมประชากรที่อยู่ในพื้นที่ให้บริการและการวัดอัตราความเร็วในการส่งข้อมูลในภายหลัง๑๖.๓.๔กรณีผู้รับใบอนุญาตไม่สามารถปฏิบัติตามเงื่อนไขในการจัดให้มีโครงข่ายโทรคมนาคมเพื่อการประกอบกิจการตามข้อ ๑๖.๓.๑ โดยไม่มีเหตุอันจะอ้างตามกฎหมายได้ ซึ่งถือเป็นการเอาเปรียบผู้บริโภคในการที่จะได้รับบริการจากคลื่นความถี่อันเป็นทรัพยากรสื่อสารของชาติเพื่อประโยชน์สาธารณะย่อมมีผลเป็นการปฏิเสธสิทธิที่ผู้บริโภคหรือผู้รับใบอนุญาตรายอื่นพึงมีพึงได้จากการให้บริการเมื่อพ้นกำหนดระยะเวลาในแต่ละช่วงแล้วผู้รับใบอนุญาตจะต้องชำระค่าปรับรายวันในอัตราร้อยละศูนย์จุดศูนย์ห้าของราคาประมูลสูงสุดของผู้รับใบอนุญาตตลอดระยะเวลาที่ไม่สามารถปฏิบัติตามเงื่อนไขภายในระยะเวลาที่คณะกรรมการกำหนด๑๖.๔ การใช้โครงสร้างพื้นฐานร่วมกันผู้รับใบอนุญาตต้องปฏิบัติตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติว่าด้วยการใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่๑๖.๕ การให้บริการโทรศัพท์เคลื่อนที่แบบโครงข่ายเสมือน (Mobile Virtual Network Operator - MVNO)๑๖.๕.๑ ผู้รับใบอนุญาตจะต้องจัดให้มีบริการโครงข่ายโทรคมนาคมโดยมีขนาดความจุ (capacity) อย่างน้อยร้อยละสิบของโครงข่ายโทรคมนาคมทั้งหมดของตนเองให้แก่ผู้ให้บริการโทรศัพท์เคลื่อนที่แบบโครงข่ายเสมือนที่ไม่ได้เป็นผู้ที่มีความเกี่ยวโยงในโครงสร้างการถือหุ้นกับผู้รับใบอนุญาตรายหนึ่งรายใดเมื่อมีคำขอรับบริการดังกล่าว๑๖.๕.๒ ผู้รับใบอนุญาตต้องปฏิบัติตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยบริการโทรศัพท์เคลื่อนที่แบบโครงข่ายเสมือน๑๖.๖ การให้บริการข้ามโครงข่ายโทรศัพท์เคลื่อนที่ภายในประเทศ (national roaming)ผู้รับใบอนุญาตต้องปฏิบัติตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติว่าด้วยการใช้บริการข้ามโครงข่ายโทรศัพท์เคลื่อนที่ภายในประเทศ๑๖.๗ การส่งเสริมผู้ประกอบการในประเทศผู้รับใบอนุญาตมีหน้าที่และความรับผิดชอบในการสนับสนุนการดำเนินงานตามมาตรการส่งเสริมอุตสาหกรรมโทรคมนาคมและอุตสาหกรรมต่อเนื่องในกิจการโทรคมนาคมตามประกาศคณะกรรมการกิจการโทรคมนาคมแห่งชาติ เรื่องมาตรการส่งเสริมอุตสาหกรรมโทรคมนาคมและอุตสาหกรรมต่อเนื่อง ในกิจการโทรคมนาคม พ.ศ.๒๕๕๓๑๖.๘ มาตรการเพื่อสังคมและคุ้มครองผู้บริโภค๑๖.๘.๑ ผู้รับใบอนุญาตต้องจัดทำแผนความรับผิดชอบต่อสังคม (Corporate Social Responsibility - CSR) ขององค์กรโดยให้ครอบคลุมถึงเรื่องการจัดการขยะอิเล็กทรอนิกส์ สุขภาพของผู้ใช้บริการและการจัดทำแผนความเสี่ยงด้านเทคโนโลยีที่มีการเปลี่ยนแปลงอย่างรวดเร็ว ทั้งนี้ผู้รับใบอนุญาตจะต้องจัดส่งแผนความรับผิดชอบต่อสังคมต่อคณะกรรมการก่อนเริ่มให้บริการ๑๖.๘.๒ ผู้รับใบอนุญาตต้องจัดทำแผนคุ้มครองผู้บริโภคโดยให้ครอบคลุมถึงเรื่องมาตรการการรับเรื่องร้องเรียนโดยไม่มีค่าบริการมาตรการจัดการกับบริการที่ไม่เหมาะสม และกระบวนการทำความเข้าใจกับประชาชนในการตั้งสถานีวิทยุคมนาคมทั้งนี้ผู้รับใบอนุญาตจะต้องจัดส่งแผนคุ้มครองผู้บริโภคต่อคณะกรรมการก่อนเริ่มให้บริการ๑๖.๘.๓ผู้รับใบอนุญาตต้องสนับสนุนภารกิจของคณะกรรมการในการให้บริการโทรคมนาคมเพื่อสังคมโดยเฉพาะในเรื่องการจัดให้มีบริการโทรคมนาคมสาธารณะและบริการอำนวยความสะดวกในการใช้บริการโทรคมนาคมสาธารณะอย่างทั่วถึงแก่ผู้มีรายได้น้อย คนพิการ เด็ก คนชรา ผู้ที่อยู่ห่างไกลในชนบทและผู้ด้อยโอกาสในสังคม ตามที่คณะกรรมการกำหนด๑๖.๘.๔ผู้รับใบอนุญาตพึงระมัดระวังมิให้ผู้ใดใช้โครงข่ายโทรคมนาคมของผู้รับใบอนุญาตในการประกอบธุรกิจโดยมิชอบด้วยกฎหมายหรือเผยแพร่ซึ่งข้อมูลอันอาจขัดต่อความสงบเรียบร้อยหรือศีลธรรมอันดีของประชาชนและพึงสนับสนุนหน่วยงานของรัฐและเอกชนที่ส่งเสริมการสร้างวินัยในการประกอบธุรกิจบนโครงข่ายโทรคมนาคมของผู้รับใบอนุญาตเพื่อการสร้างความเข้าใจอันดีและสร้างสรรค์ ๑๖.๘.๕ ผู้รับใบอนุญาตต้องกำหนดอัตราค่าบริการให้เป็นธรรม สมเหตุสมผลและไม่เอาเปรียบผู้บริโภค และจัดให้มีบริการที่มีคุณภาพ ทั้งนี้ ตามหลักเกณฑ์ที่คณะกรรมการกำหนดข้อ ๑๗ มาตรการข้อจำกัดพฤติกรรมสมยอมในการตกลงราคาประมูล(collusion)๑๗.๑ ผู้ขอรับใบอนุญาตจะต้องไม่กระทำการใด ๆ ที่มีลักษณะดังต่อไปนี้๑๗.๑.๑ตกลงร่วมกันในการเสนอราคาเพื่อวัตถุประสงค์ที่จะให้ประโยชน์แก่ผู้ใดผู้หนึ่งเป็นผู้มีสิทธิได้รับใบอนุญาตโดยหลีกเลี่ยงการแข่งขันราคาอย่างเป็นธรรม๑๗.๑.๒ ให้ ขอให้หรือรับว่าจะให้เงินหรือทรัพย์สินหรือประโยชน์อื่นใดแก่ผู้อื่นเพื่อประโยชน์ในการเสนอราคาโดยมีวัตถุประสงค์ที่จะจูงใจให้ผู้นั้นร่วมดำเนินการใด ๆอันเป็นการให้ประโยชน์แก่ผู้ใดผู้หนึ่งเป็นผู้มีสิทธิได้รับใบอนุญาตหรือเพื่อจูงใจให้ผู้นั้นทำการเสนอราคาสูงหรือต่ำจนเห็นได้ชัดว่าไม่เป็นไปตามลักษณะการเสนอราคาหรือเพื่อจูงใจให้ผู้นั้นไม่เข้าร่วมในการเสนอราคาหรือถอนการเสนอราคา๑๗.๑.๓ ข่มขืนใจผู้อื่นให้จำยอมร่วมดำเนินการใด ๆ ในการเสนอราคา หรือไม่เข้าร่วมในการเสนอราคา หรือถอนการเสนอราคา หรือต้องทำการเสนอราคาตามที่กำหนด โดยใช้กำลังประทุษร้ายหรือขู่เข็ญด้วยประการใด ๆ ให้กลัวว่าจะเกิดอันตรายต่อชีวิต ร่างกาย เสรีภาพ ชื่อเสียงหรือทรัพย์สินของผู้ถูกขู่เข็ญหรือบุคคลที่สาม จนผู้ถูกข่มขืนใจยอมเช่นว่านั้น๑๗.๑.๔ใช้อุบายหลอกลวงหรือกระทำการโดยวิธีอื่นใดเป็นเหตุให้ผู้อื่นไม่มีโอกาสเข้าทำการเสนอราคาอย่างเป็นธรรมหรือให้มีการเสนอราคาโดยหลงผิด๑๗.๑.๕ ทำการเสนอราคาต่อสำนักงานโดยทุจริตโดยรู้ว่าราคาที่เสนอนั้นสูงหรือต่ำเกินกว่าปกติจนเห็นได้ชัดว่าไม่เป็นไปตามลักษณะการเสนอราคาโดยมีวัตถุประสงค์เป็นการกีดกันการแข่งขันราคาอย่างเป็นธรรมและการกระทำเช่นว่านั้นเป็นเหตุให้การประมูลคลื่นความถี่ไม่สำเร็จลุล่วงไปได้ทั้งนี้ให้นำบทบัญญัติแห่งพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐพ.ศ. ๒๕๔๒ มาบังคับใช้โดยอนุโลม๑๗.๒ ผู้ขอรับใบอนุญาต จะต้องปฏิบัติตามหลักเกณฑ์ ระยะเวลา วิธีการ และเงื่อนไขตามประกาศฉบับนี้และต้องลงนามในหนังสือยินยอมของผู้เข้าร่วมการประมูลในภาคผนวก ก. ท้ายประกาศนี้ข้อ ๑๘ ให้ประธานกรรมการเป็นผู้รักษาการตามประกาศนี้ในกรณีที่มีปัญหาเกี่ยวกับการปฏิบัติตามประกาศนี้ให้คณะกรรมการเป็นผู้วินิจฉัยชี้ขาด คำวินิจฉัยของคณะกรรมการให้ถือเป็นที่สุดประกาศณ วันที่ ๒๔ สิงหาคม พ.ศ. ๒๕๕๕พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ก รายการเอกสารหลักฐานและข้อมูลที่ต้องยื่นในการขอรับใบอนุญาตแนบท้ายประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่องหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล (International Mobile Telecommunications - IMT) ย่าน ๒.๑ GHz พ.ศ. ๒๕๕๕๒. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz แบบที่ ๑ ข้อมูลผู้ขอรับใบอนุญาตและเอกสารหลักฐานประกอบคำขอรับใบอนุญาต๓. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz แบบที่ ๒คำรับรองของผู้ขอรับใบอนุญาต๔. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz แบบที่ ๓รายงานการถือครองหุ้นและการมีอำนาจควบคุม๕. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz แบบที่ ๔ ผู้มีสิทธิถือครองและเข้าถึงข้อมูลของผู้ขอรับใบอนุญาตให้ใช้คลื่นความถี่๖. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz แบบที่ ๕ หนังสือยินยอมของผู้เข้าร่วมการประมูล๗. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz แบบที่ ๖หนังสือค้ำประกันจากธนาคารซึ่งผู้ชนะการประมูลจะต้องจัดส่งภายใน ๙๐ วัน นับแต่วันที่ได้รับหนังสือแจ้งเป็นผู้ชนะการประมูล๘. ภาคผนวก ข กฎการประมูล(ดูข้อมูลจากภาพกฎหมาย)ปริยานุช/ผู้จัดทำ๔ กันยายน ๒๕๕๕ปณตภร/ผู้ตรวจ๑๐ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๓๐ ง/หน้า ๕๓/๒๗ สิงหาคม ๒๕๕๕